লাদাখে কেন্দ্রীয় মন্ত্রীর কনভয়ের সামনের গাড়ি গিয়ে পড়ল নদীতে

ওয়েবডেস্ক- লাদাখে (Ladakh) কেন্দ্রীয় মন্ত্রী কিরেন রিজিজুর (Union Minister Kiren Rijiju) কনভয়ের সামনের গাড়ি উল্টে নদীতে। মন্ত্রী রিজিজু সোশ্যাল মাধ্যমে একটি ভিডিও শেয়ার করেছেন। মঙ্গলবারের ঘটনা। কেন্দ্রীয় সংসদীয় বিষয়ক মন্ত্রী কিরেন রিজিজু লাদাখের দ্রাসে (Drass) যাওয়ার পথে এই ভয়ঙ্কর দুর্ঘটনার সামনে পড়েন।

রিজিজু বলেন, দুর্ঘটনার সময় তাদের কনভয়টি সেখানে ছিল। ফলে আটকে থাকা দুই ব্যক্তিকে উদ্ধার করা সম্ভব হয়েছে। ভিডিওটিতে দেখা যাচ্ছে লাদাখে নদীতে পড়ে যাওয়া ট্রাকের উপরে আটকা পড়া দুই ব্যক্তি। কেন্দ্রীয় মন্ত্রী এবং তার নিরাপত্তা কর্মীদের রাস্তার ধারে দেখা যাচ্ছে, যখন তাদের উদ্ধারের জন্য প্রচেষ্টা চলছিল।

Before reaching Drass in Ladakh, one vehicle fell into the river just ahead of our Convoy. Luckily, we were on time and both persons survived. https://t.co/23EfX6bcOd pic.twitter.com/0xkNkebcws

— Kiren Rijiju (@KirenRijiju) August 26, 2025

এক্স হ্যান্ডেলে, মন্ত্রী ভিডিও শেয়ার করে লিখেছেন, লাদাখের দ্রাসে পৌঁছানোর আগেই, আমাদের কনভয়ের ঠিক সামনে একটি গাড়ি নদীতে পড়ে যায়। ভাগ্যক্রমে, আমরা সময়মতো পৌঁছেছিলাম এবং দুজনেই বেঁচে গিয়েছেন’।

আরও পড়ুন- ‘জেলে বসে সরকার চালাবে! হয় নাকি?’ বিল নিয়ে মন্তব্য শাহের

On the way to Kargil I had memorable moment at Sonmarg. Grateful to both administrations of Ganderbal and Kargil. Thanks to senior guide Mohammad Sidiq Mir and other friends of Sonmarg for the wonderful company! Real development is happening now. Common people of Kashmir are… pic.twitter.com/8fY2VSfdkf

— Kiren Rijiju (@KirenRijiju) August 25, 2025

এর আগেই কার্গিল সফর সারেন কেন্দ্রীয় মন্ত্রী। তিনি সুন্দর সময়ের ছবি শেয়ার করে লেখেন, খুব সুন্দর স্মরণীয় মুহূর্ত কাটালাম। জম্মু-কাশ্মীরের সুন্দর প্রকৃতিকে উপভোগকে করার ভিডিও শেয়ার করেন। তিনি গান্ডেরবাল ও কার্গিল প্রশাসনকে প্রশাসনকে ধন্যবাদ জানিয়েছেন। অসাধারণ সাহচর্যের জন্য সিনিয়র গাইড মোহাম্মদ সিদ্দিক মীর এবং সোনমার্গের অন্যান্য বন্ধুদের ধন্যবাদ! এখন প্রকৃত উন্নয়ন ঘটছে। কাশ্মীরের সাধারণ মানুষ মহান অতিথিপরায়ণ এবং শত্রুদের দ্বারা সংঘটিত সহিংসতার বিরুদ্ধে তারা অটল। মন্ত্রীকে ঘোড়ায় চড়া এবং তার গাইডের সাথে চা ভাগ করে নিতেও দেখা গেছে।

দেখুন আরও খবর-

.